Garatti ble olympisk mester i svømming under OL 1928 i Amsterdam. Hun var med på det amerikanske laget som vant stafetten på 4 x 100 meter fri med tiden 4.47,6 ny verdensrekord og femten sekunder raskere enn sølvvinnerne fra Storbritannia. De andre på laget var Albina Osipowich, Adelaide Lambert og Martha Norelius. Garatti kom på andreplass på 100 meter fri bak Albina Osipowich. Fire år senere, under OL 1932 i Los Angeles vant hun en ny gullmedalje på 4 x 100 meter fri sammen med Josephine McKim, Helen Johns og Helene Madison. Hun tok en bronse på 100 meter fri.